at si aling victorina na siyang tanging babaing nakiupo sa lipon ng mga europeo ay siyang makapagsasabi kung ang bapor tabo ay tamad, masuwayin at masumpungin; si aling victorina, na gaya ng karaniwan ay napakamasindakin, ay nagtutungayaw sa mga kasko, banka, balsa ng niyog, mga indio na namamangka at sampung mga naglalaba at nagsisipaligo na kinayayamutan niya dahil sa pagkakatuwa at kaingayan! siya nga naman, kung walang mga indio sa ilog at sa bayan ay bubuti ang lakad ng tabo, oo! kung walang isa mang indio, sa mundo; hindi niya napupunang ang mga tumitimon ay pawang indio, indio ang mga marinero, indio ang mga makinista, indio ang siyam na put siyam sa bawat isang daang sakay at siya man ay india rin kung kakayurin ang kaniyang pulbos at huhubaran siya ng ipinagmamalaking bata .